Torleif Thedéen

Torleif Thedéen (s. 1962) on ruotsalainen sellisti.The Greatest Cello Players of All Time: Top 100 Alex Trost, Vadim Kravetsky Hän on Torbjörn Thedéenin veljenpoika.Torleif Thedéen NE.se: Uppslagsverket

Thedéen saavutti kansainvälistä tunnustusta vuonna 1985 saamiensa kolmen merkittävän sellokilpailuvoiton myötä.Aktuella artister Archive.is: Stockholms Konserthus

 Ura 
 Esiintyjänä 
Thedéen on soittanut muiden muassa Tšekin filharmonisen orkesterin, Alankomaiden filharmonisen orkesterin, Lontoon filharmonisen orkesterin, Deutsches Symphonie-Orchester Berlinin, Wienin sinfoniaorkesterin, Hallé-orkesterin, Moskovan filharmonisen orkesterin, Birminghamin kaupungin sinfoniaorkesterin, Dresdenin filharmonikkojen, Royal Philharmonic Orchestran ja BBC Philharmonicin kanssa. Kapellimestareita, joiden johdolla Thedéen on soittanut, ovat olleet Eri KlasTorleif Thedéen Royal College of Music, Esa-Pekka Salonen, Paavo Berglund, Neeme Järvi, Paavo Järvi, Franz Welser-Möst, Gennadi Roždestvenski, Jukka-Pekka Saraste, Osmo Vänskä, Mario Venzago ja Leif Segerstam.Biography Torleif Thedéen

Kamarimuusikkona Thedéen on esiintynyt esimerkiksi Wigmore Hallissa, Carnegie Hallissa, Berliinin filharmoniassa ja Concertgebouwissa. Yhteistyökumppaneiden joukossa ovat olleet Janine Jansen, Julian Rachlin, Itamar Golan, Maksym Rysanov, Leif Ove Andsnes, Marc-André Hamelin, Lars Anders Tomter, Henning Kraggerud, Roland Pöntinen ja Martin Fröst. Festivaaleja, joilla Thedéen on esiintynyt, ovat olleet muiden muassa Kansainvälinen Prahan kevät -musiikkifestivaali, Verbierin festivaali ja Kuhmon kamarimusiikki.

 Levyttävänä artistina 
Thedéen on tehnyt vuodesta 1986 lukuisia levytyksiä BIS-levymerkille. Vuonna 1995 hän sai Cannesin klassisen palkinnon Dmitri Šostakovitšin sellokonserttojen levytyksestä. Vuonna 2000 ilmestyi Johann Sebastian Bachin sellosarjojen levytys, joka oli marraskuussa 2001 BBC Music Magazinen Editor's Choice. Vuonna 2018 Thedéen voitti Edison-palkinnon Sony Classicalilla julkaistusta Olivier Messiaenin Aikojen lopun kvarteton levytyksestä, jolla soittivat hänen kanssaan Martin Fröst, Lucas Debargue ja Janine Jansen.

Thedéen on levyttänyt myös Caprice Recordsille ja Phono Suecialle. Hänen levyttämiensä konserttojen joukossa ovat Šostakovitšin teosten lisäksi muiden muassa konsertot Antonín Dvořákilta, Edward Elgarilta, Camille Saint-Saënsilta, Édouard Lalolta, Dmitri Kabalevskilta ja Witold Lutosławskilta. Thedéen on tehnyt myös paljon nykymusiikin levytyksiä.

 Pedagogina 
Thedéen oli Tanskan kuninkaallisen musiikkikonservatorion professorina Kööpenhaminassa vuosina 1992–1996. Hän on toiminut myös Norjan valtiollisen musiikkikorkeakoulun professorina ja Royal College of Musicin vierailevana professorina.

Vuonna 1996 Thedéenistä tuli Edsbergin musiikki-instituutin professori. Vuonna 2004 Thedéen sai nimityksen Musica Vitae -kamariorkesterin taiteelliseksi neuvonantajaksi.Booklet Chandos

 Palkintoja ja tunnustuksia 
 Litteris et Artibus (2003)
 Kungliga Musikaliska Akademiens Interpretpris (2016)Torleif Thedéen tilldelas Interpretpriset Kungliga Musikaliska Akademien

 Lähteet 

Luokka:Ruotsalaiset sellistit
Luokka:Vuonna 1962 syntyneet
Luokka:Elävät henkilöt
Luokka:Litteris et Artibus -palkitut